proxectonos/corpus_dominio_legal_administrativo_tmp huggingface dataset:
26/12/2017 | Administración LocalMunicipal
Narón
Intervención
Edicto corrección de erros no edicto de aprobación da modificación da Base nº 45 das Bases de execución do orzamento do ano 2017 e do anexo de transferencias nominativas

En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 183, de data 26/09/2017), queda automaticamente elevado a definitivo o acordo plenario do Concello de Narón, de data 18/09/2017, de aprobación inicial da modificación da Base nº 45 das Bases de execución do orzamento do ano 2017 e do anexo de transferencias nominativas consonte co seguinte detalle: PRIMEIRO. Modificar a Base nº 45 das Bases de execución do orzamento do ano 2017 e o anexo de transferencias nominativas para incluír as seguintes catro subvencións: A aprobación desta modificación queda condicionada á aprobación e entrada en vigor do expediente de modificación de crédito nº 13/2017: subexpediente nº 01/2017 de crédito extraordinario e suplemento de crédito, que se está a tramitar simultaneamente para dotar o crédito necesario para facer fronte á tramitación das anteditas catro subvencións nominativas. SEGUNDO. Modificar a Base nº 45 das Bases de execución do orzamento do ano 2017 e o anexo de transferencias nominativas para modificar e desagregar o concepto da subvención nominativa seguinte: Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 20 de decembro de 2017 A alcaldesa Marián Ferreiro Díaz
26/12/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH-A15.57340 - Concesión

LAURA ALLER GARCIA solicita de Augas de Galicia un caudal, procedente dun pozo no lugar de Estraviz, parroquia de Foxado (Santa María), Concello de Curtis (A Coruña), con destino a uso doméstico e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.57340 As características do aproveitamento son: SOLICITANTE: Lilia Maria Tolaretxipi Balin CAUDAL MÁXIMO: 0,18 litros/segundo VOLUME MÁXIMO ANUAL: 1385,17 m³ ORIXE: pozo na parcela 22 do polígono 36 LUGAR: Estraviz PARROQUIA: Foxado (Santa María) CONCELLO: Curtis DESTINO: uso doméstico na vivenda e gandeiro nas cortes na parcela 002500400NH88A0001JK Descrición: A auga cáptase mediante un pozo na parcela 22 do polígono 36. Dende este a auga discorre por unha tubería de polietileno de diámetro 32 mm pola finca 23 do polígono 36 e continua por un camiño ata a vivenda e as cortes no lugar de Estraviz, na parroquia da Foxado no concello de Curtis. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Curtis ou nas oficinas deste servizo, situadas na rúa Vicente Ferrer, nº 2-9º andar, onde estará exposto o expediente de que se trata, para que poida ser examinado por quen o desexe. A Coruña, 14 de decembro de 2017 O xefe do servizo territorial Néstor Rodríguez Arias
26/12/2017 | Administración LocalMunicipal
Arteixo
Servizos Económicos
Aprobación inicial orzamento municipal 2018

Aprobado inicialmente polo Pleno do Concello, en sesión extraordinaria celebrada en data 21 de decembro de 2017, o orzamento xeral para o exercicio económico de 2018, as bases de execución e a plantilla de persoal, ao abeiro do disposto no artigo169.1 do RDL 2/2004, de 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público na Intervención deste Concello, polo prazo de quince días hábiles que empezarán a contarse dende o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas para a súa resolución polo Pleno. No caso de non presentarse reclamacións, considerarase definitivamente aprobado o orzamento. En Arteixo, o 21 de decembro de 2017 Asdo.- Carlos Calvelo Martínez Alcalde-Presidente
26/12/2017 | Administración LocalMunicipal
Arteixo
Persoal
Aprobación inicial modificación RPT

Aprobado inicialmente polo Pleno do Concello, en sesión extraordinaria de data 21 de decembro de 2017 a modificación da Relación de postos de traballo, e de conformidade ao establecido polo artigo 202 da Lei 2/2015, de 29 de abril, do Emprego Público de Galicia e concordantes, polo que se establece o procedemento de tramitación e publicidade das RPTs, exponse ao público no Taboleiro de Edictos e no Departamento de Persoal e RR. HH. deste Concello a modificación da Relación de Postos de Traballo polo prazo de 20 días hábiles, que empezarán a contar dende o día seguinte ao da publicación do presente anuncio no BOP, a fin de que durante o mesmo poidan formularse as reclamacións que se consideren oportunas. As reclamacións se dirixiran ao Sr. Alcalde-Presidente desta Corporación para a súa resolución polo Pleno. No caso de non presentarse reclamacións, considerarase definitivamente aprobada dita modificación. Arteixo, 21 de decembro de 2017 O ALCALDE-PRESIDENTE Asdo.: Carlos Calvelo Martínez
26/12/2017 | Administración LocalMunicipal
Vimianzo
Creación e composición da comisión de seguimento da concesión dos servizos públicos municipais de vivenda comunitaria, centro de día, escola infantil municipal e comedor e lavandería sobre rodas

Faise público que o PLENO DO CONCELLO, na sesión ordinaria do día dezasete de novembro de dous mil dezasete, adoptou, entre outros, o seguinte acordo: “PRIMEIRO.- Constituír a comisión de seguimento da concesión dos servizos públics municipais de vivenda comunitaria, centro de día, escola infantil municipal e comedor e lavandería sobre rodas prevista tanto nos pregos de cláusulas administrativas da concesión como nos regulamentos dos distintos servizos. SEGUNDO.- A comisións estará integrada por cinco membros da Corporación, incluída a Presidencia da mesma que corresponde ao Sr. Alcalde o concelleiro en quen delegue, en proporción á representación dos grupos políticos no Pleno, un técnico da área de Benestar e un representante da empresa adxudicataria, da forma seguinte: Grupo Municipal de Adiante Vimianzo: 3 membros. Grupo Municipal Independientes por Vimianzo: 1 membro. Grupo mixto: 1 membro. Un/ha técnico/a da área de Benestar, nomeado/a pola Alcaldía. Un/ha representante da empresa adxudicataria. Secretario/a: a/o da Corporación, ou funcionario en quen delegue. TERCEIRO.- As atribucións da comisión de seguimento serán as seguintes: 1º. Emitir a proposta da avaliación de carácter anual respecto dos umbrais de calidade acadados pola empresa concesionaria na prestación dos servizos, outorgando unha puntuación global e outra especial referida a cada un dos servizos, nos termos do disposto na cláusula 6.3 do prego de cláusulas administrativas.2º. Propoñer pautas e programas de mellora de calidade na prestación dos servizos, nos termos do disposto na cláusula 6.3 do prego de cláusulas administrativas.3º. Garantir o cumprimento dos regulamentos que rexen os distintos servizos, do contrato administrativo de concesión e dos dereitos dos/as usuarios/as.4º. Emitir ditame nos supostos de conflicto de intereses entre as/os usuarias/os e a empresa adxudicataria do servizo.5º. Emitir informe sobre calquera cuestión relacionada coa concesión que lle sexa plantexada pola Alcaldía. CUARTO.- A comisión de seguimento celebrará sesión ordinaria no mes de xaneiro, a efectos de emitir a proposta de avaliación do ano anterior, e sesión extraordinaria nos supostos previstos no artigo 134.1 do ROF. As sesións celebraránse na sala de sesións da Casa do Concello. QUINTO.- Publicar integramente o acordo que resulte no Boletín Oficial da Provincia e fixalo no Taboleiro de Anuncios desta Entidade. SEXTO.- Notificar o presente acordo aos portavoces dos grupos políticos municipais, así como á empresa adxudicataria, outorgándolle un prazo de dez días hábiles para designar aos seus representantes (titular e suplente) na citada comisión.” Vimianzo, 19 de decembro de 2017 O alcalde Manuel Antelo Pazos
26/12/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Redacción do proxecto de “Senda peonil na DP 1702, PQ 0+970 a PQ 1+070. pasarela sobre a liña de FF. CC.”

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2017.00284 2. Obxecto do contrato: redacción DO PROXECTO de “SENDA PEONIL NA DP 1702, PQ 0+970 A PQ 1+070. PASARELA SOBRE A LIÑA DE FF. CC.” 3. Prazo de execución: Catro meses desde o día seguinte á data de formalización do contrato en documento administrativo A) Tramitación: Ordinaria B) Procedemento: aberto con multiplicidade de criterios de valoración.5. Presuposto: 12.100,00 € IVE incluído 5. Bis. Valor estimado: 10.000,00 € 6. Garantía provisional: Non se esixe 7. Garantía definitiva: 5% do prezo de adxudicación IVE excluído 8. Requisitos específicos do contratista: Ver cláusulas 7 e 10 do prego.8. Bis. Clasificación: Non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1.2. G 8. Ter. Condicións especiais de execución: Ver cláusula 35 do prego A) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) B) Data límite de presentación de ofertas: dentro do prazo dos 15 días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1.1 do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Obtención de pregos e información: Perfil de contratante en www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 19 de decembro do 2017 O PRESIDENTE, O SECRETARIO, Valentín González Formoso José Luis Almau Supervía
26/12/2017 | Administración LocalMunicipal
A Pobra do Caramiñal
Anuncio de aprobacion definitiva de suplemento de credito núm.02/17

Aprobado definitivamente o suplemento de crédito 02/17 financiado con baixas en outras aplicacións de gastos publicado no Boletín Oficial da Provincia da Coruña de data 2 de novembro de 2017, sen que teñan presentadas alegacións, ó abeiro do artigo 177.2 e 169.1 do Texto Refundido da Lei das Facendas Locais, aprobado por Real Decreto Legislativo 2/2004, de 5 de marzo, procedese á publicación do resumo do Orzamento incoporando as modificacións aprobadas: Contra o presente acto, que pon fin á vía administrativa, poderase interpoñer recurso contencioso-administrativo no prazo de dous meses contados dende o seguinte ó da publicación do presente acordo, sin perxuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 21 de decembro de 2017 O Alcalde Asdo.: José Luis Piñeiro García
26/12/2017 | Administración LocalMunicipal
Oleiros
Áreas de Cultura, Educación e Deportes
Ampliación prazo xustificación subvencións ano 2017

A Xunta de Goberno Local na sesión celebrada o día 20 de decembro de 2017, acordou ampliar o prazo de xustificación previsto no artigo IX das Bases específicas reguladoras de subvencións para a promoción e difusión da cultura e o deporte, cuxo extrato fora publicado no BOP nº 189, do 4 de outubro, ata o día 31 de xaneiro de 2018. Oleiros, 20 de decembro de 2017 A 1ª Tte. alcalde, delegada de Economía e Facenda. Asdo/ Mª José Varela Neira
26/12/2017 | Administración LocalMunicipal
Lousame
Aprobación definitiva da MC núm.21/2017

Rematado o prazo de exposición ao público do acordo do Pleno do Concello de Lousame, do 27.11.2017, de aprobación inicial do expediente de modificación orzamentaria número 21/2017, modalidade transferencia de créditos entre aplicacións de diferente área de gasto, sen que se presentase reclamación algunha contra o mesmo, enténdese elevado a definitivo, conforme o disposto nos artigos 179 en relación co 169.1 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, e 38.2 en relación co 40 do Real decreto 500/1990, do 20 de abril, polo que se aproba o Regulamento orzamentario. No cumprimento dos citados artigos, faise público o resumo por capítulos do estado de ingresos e gastos, tras a aprobación do devandito expediente de modificación de créditos: Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdición. Lousame, 22 de decembro de 2017. A alcaldesa Mª Teresa Villaverde Pais
26/12/2017 | Administración LocalMunicipal
Bergondo
Contratación
Anuncio de licitación. Expte. OA-08-2017

a) Organismo: Concello de Bergondo b) Dependencia que tramita o expediente: Contratación c) Nº expediente: OA-08-2017 a) Descrición do obxecto: Mellora e asfaltado de camiños mediante regas asfálticas en parroquias do Concello de Bergondo. b) Lugar de execución: Concello de Bergondo c) Prazo de execución (meses): 2 (dous) a) Tramitación: Ordinaria b) Procedemento: Aberto, cun único criterio de valoración: factor prezo A: Valor estimado: 120.846,65 €; B. IVE (21%): 25.377,80 €; Importe Total: A+B: 146.224,45 €. Provisional: Non se esixe Definitiva: 5% do prezo de adxudicación (excluído o IVE). Complementaria 5%. Entidade: Concello de Bergondo Enderezo: EStrada da Coruña nº 12 Localidade e Código Postal: 15165 Bergondo Teléfono: 981 791252 Fax: 981 794233 Correo electrónico: contratacion@bergondo. gal 7.- Clasificación do Contratista: Non se esixe. Clasificación indicativa aos efectos do dispuesto no artigo 65.1. a), párrafo 2º do TRLCSP: Grupo G, Subgrupo 4, Categoría 1 a) Data límite de presentación: dentro do prazo de 26 días naturais, a contar desde o seguinte ao da última publicación do presente anuncio de licitación no BOP, no DOG ou no perfil do contratante, en horario de 9:00 a 14:45 horas. b) Hora límite: ata as 14:45 horas do último día do prazo de presentación. c) Documentación a presentar: a simplificada sinalada na Cláusula 12 do Prego de Cláusulas Administrativas Particulares que haberán de rexer esta contratación. d) Lugar de Presentación: 1ª.- Entidade: Concello de Bergondo. Rexistro Xeral 2ª.- Enderezo: Estrada da Coruña nº 12 3ª.- Localidade e Código Postal: 15165 Bergondo a) Data: o terceiro día hábil seguinte ao que remate o prazo de presentación de proposicións. b) Hora: 13:00 horas 10.- Outras informaciones: A obter no lugar e polos medios indicados no punto 6 do presente anuncio e no perfil do contratante: www.bergondo.es Serán por conta do adxudicatario os gastos sinalados no PCAP e no Cadro de características do contrato. Bergondo, 18 de decembro de 2017 A alcaldesa. Guillermo Ariel Bardullas Anula
18/12/2017 | Administración LocalMunicipal
A Capela
Licitación e contratación do servizo denominado escolas deportivas, servizos deportivos, piscina municipal e actividades de benestar social

ANUNCIO DE LICITACIÓN E CONTRATACIÓN DO SERVIZO DENOMINADO ESCOLAS DEPORTIVAS, SERVIZOS DEPORTIVOS, PISCINA MUNICIPAL E ACTIVIDADES DE BENESTAR SOCIAL Por resolución da Alcaldía número 360/2017 de data 11 de decembro, aprobouse o expediente para a licitación e contratación do servizo denominado “Licitación e contratación do servizo denominado Escolas Deportivas, Servizos Deportivos Piscina Municipal e Actividades de Benestar Social”, co seguinte cadro de características do contrato: 1. Entidade adxudicadora. a) Organismo: Concello da Capela. b) Dependencia que tramita o expediente: Secretaría-Intervención.2. Obxecto do contrato. a) Descrición do obxecto.–Prestación dos seguintes servizos: Escolas Deportivas, Servizos Deportivos, Piscina Municipal e Actividades de Benestar Social (contrato non suxeito a regulación harmonizada) b) Codificación: CPV 92600000-7, Servizos deportivos.92300000-4, Servizos de entretemento 3. Procedemento de licitación e tramitación. a) Procedemento aberto cun único criterio de valoración (factor prezo). b) Tramitación ordinaria.4. Orzamento base de licitación. Lote a) Importe total: 28.804,05 € (IVE incluído). Lote b) Importe total: 29.776,89 € (IVE incluído). Lote c) Importe total: 27.599,98 € (IVE incluído). 5. Duración do contrato. Tres anos: dous anos + un de prórroga.6. Clasificación: non se esixe.7. Lugar de presentación de ofertas. Rexistro Xeral do Concello da Capela, nas Neves 46-A (15613 A CAPELA). 8. Prazo de presentación de ofertas. Quince días naturais a contar dende o día seguinte ao da publicación do anuncio no Boletín Oficial da Provincia.9. Perfil do contratante: www.concellodacapela.es 10. Garantía definitiva: 5% do prezo de adxudicación, excluído o IVE.11. Taxas do contrato: non hai.12. Revisión de prezos: non.13. Importe máximo dos gastos de publicidade por conta do contratista: non se estiman gastos.14. Lugar de execución: Concello da Capela (segundo prego de prescricións técnicas). 15. Forma de pagamento: pagos mensuais, correspondentes a períodos vencidos, de acordo co establecido na cláusula 24 do PCAP.16. Prazo de garantía: 1 ano. Outros datos INFORMACIÓN: 981 459 006 LUGAR ONDE SE PODEN OBTER COPIAS DOS PREGOS: no perfil do contratante (www.concellodacapela.es). A CAPELA, 13 de decembro de 2017. O alcalde Manuel Meizoso López
18/12/2017 | Administración LocalMunicipal
O Pino
Exposición pública do padrón da taxa polo servizo de subministración de auga, conservación de contadores, canon da auga, coeficiente de vertedura

A Xunta de Goberno Local, en sesión extraordinaria que tivo lugar o día 29/11/2017, acordou por unanimidade: Aprobar o padrón das taxas polo servizo de subministración de auga, conservación de contadores, canon da auga, coeficiente de vertedura, correspondentes ó terceiro trimetre de 2017. O referido padrón estará a disposición do público durante o prazo de quince días hábiles, que comezará a contar dende o día seguinte ó da publicación deste anuncio no Boletin Oficial da Provincia e no taboleiro de anuncios do Concello, para que as persoas interesadas poidan examinalo e, no seu saco, formular as reclamacións que estimen oprtunas. Contra as liquidacións incorporadas ó Padrón poderán presentar perante o Concello de O Pino o recurso de reposición previo ao contencioso-administrativo regulado no artígo 14.2 do texto refundido da lei reguladoras das facendas locais aprobado por Real Decreto Lexistativo 2/2004, do 5 de marzo, durante o prazo dun mes dende o día seguinte ó que remate a exposición ó publico do Padrón. A interposición do recurso non suspende a eficacia das liquidacións correpondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderáse desestimado se non se resolve expresamente no prazo dun mes dende a súa interposición. Contra a desestimación presunta do recurso poderse interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artígo 46.1 da Lei 29/1998, do 13 de xullo, reguladora da xurisdicción contencioso-administrativa. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte có disposto no artígo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de aguas residuais. Transcorrido o período voluntario, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. Polo que repecta ao canon da auga, a vía de constrinximento será realizada pola Consellería de Facenda, da Xunta de Galicia. O Pino, a 7 de decembro de 2017. O Alcalde-Presidente, Asdo/Manuel Taboada Vigo
18/12/2017 | Administración LocalMunicipal
Cambre
Aprobación inicial do orzamento de 2018 e cadro de persoal

En sesión extraordinaria do día 14 de decembro de 2017, o Pleno desta Corporación acordou aprobar inicialmente o orzamento xeral para o exercicio de 2018 e as bases para a súa execución, así como o cadro de persoal para o mesmo exercicio. Na Intervención desta entidade local e conforme dispoñen os artigos 112 da Lei 7/1985, do 2 de abril, e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, atópase exposto ao público o expediente, o orzamento xeral inicialmente aprobado, xunto coas bases de execución, e o cadro de persoal, por espazo de quince días hábiles contados dende a publicación do presente anuncio no Boletín Oficial da Provincia para os efectos de reclamacións. Durante este prazo, os interesados que estean lexitimados, poderán presentar ante o Pleno as reclamacións que consideren oportunas. De non presentarse reclamacións, o orzamento xeral e o cadro de persoal consideraranse definitivamente aprobados. En caso contrario, o Pleno disporá dun mes, contado a partir do día seguinte á finalizacion da exposición ao público para resolver as reclamacións. Estas consideraranse denegadas se non se resolvesen no acto de aprobación definitiva. Cambre, 15 de decembro de 2017 O Alcalde Óscar A. García Patiño
18/12/2017 | Administración LocalMunicipal
Arteixo
Contratación, Bens e Patrimonio
Corrección de erros do anuncio mellora da intersección en Lañas

Ref.: JRA/AVF/17 Resultando preciso volver a publicar este anuncio para a súa emenda, reiniciando novamente o prazo de presentación de ofertas dende a publicación do presente. De acordo co establecido no art.109.2 da Lei 39/2015, que habilita ás Administracións Públicas a corrixir de oficio os erros nos seus actos, dase conta de que nos Pregos e no anuncio de licitación no BOP de data 3 de novembro de 2017, do CONTRATO DA OBRA ”MELLORA DA INTERSECCIÓN EN LAÑAS” na clasificación esixida, onde figura nos Pregos que a clasificación esixida é “<.> C4-2, C6-2 e G6-2 <.>” e no Anuncio “<.> C6-3, E1-3 e G6-3 <.>”, debe figurar como clasificación esixida ao abeiro do RD 1098/2001 na redacción dada polo RD 773/2015 a seguinte: E1-2. (E1-C na redacción anterior do RD 1098/2001). Procédese á corrección e a súa publicación no BOP e no perfil do contratante, comezando a computar o prazo de presentación de ofertas dende a publicación da presente no BOP. Arteixo, 1 de decembro de 2017 Por delegación, Decreto 1336/2015 Asdo.: José Ramón Amado de la Fuente Concelleiro de Área de Obras e Servizos Municipais
18/12/2017 | Administración LocalMunicipal
As Somozas
Orzamento 2018

Quedando definitivamente aprobado polo Pleno deste Concello o orzamento para o exercicio económico do ano 2018 por acordo adoptado en sesión celebrada o día 30 de novembro de 2017, unha vez transcorrido o prazo de exposición pública, sen se ter presentado alegación ningunha; e en cumprimento do que dispón o artigo 169.3 do texto refundido da Lei reguladora de facendas locais, faise público que o antedito orzamento ascende, tanto en gastos como en ingresos, á contía de dous millóns novecentos setenta e nove mil oitocentos euros (2.979.800,00 €), segundo o seguinte detalle: En dita sesión, acordouse tamén aprobar o cadro de persoal e a relación de postos de traballo desta Corporación, que queda establecida da seguinte forma: A) FUNCIONARIOS DE CARREIRA B) PERSONAL LABORAL As Somozas, 13 de decembro de 2017. O alcalde Asdo.: Juan Alonso Tembrás
18/12/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Anuncio de data 7 de decembro pola que se convoca para o pago dos prezos xustos pola expropiación dos bens e dereitos afectados pola obra variante de Aradas en Santiago de Compostela

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de SANTIAGO, por mor das obras do Proxecto: – Variante de Aradas en Santiago de Compostela Dito pagamento terá lugar: Termo municipal de Santiago de Compostela Lugar: Centro sociocultural de Vite, na rúa Carlos Maside, 7. Data: 20 de decembro de 2017 das 09:00 ás 11:00 horas O pagamento efectuarase polo pagador deste servizo e en presenza do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. A Coruña, 7 de decembro de 2017 O xefe do servizo, Felipe de la Vega Gándaras
18/12/2017 | Administración LocalMunicipal
Santiso
Aprobación defintiva cesión temporal terreos para local interxeracional

Por acordo da Xunta de Goberno Local, adoptado en sesión de 5 de setembro de 2017, aprobouse inicialmente a cesión temporal de parte do inmoble municipal con referencia catastral 15080A505006610000YE, en Agro do Chao (Arcediago), á Asociación de Veciños Arcediago, Rairiz e Mourazos. Con data do 26-9-2017 publicouse anuncio no BOP expoñendo ao público a citada cesión (30 días hábiles). Durante tal prazo non se presentou ningún tipo de reclamación ou alegación. Con data do 14-11-2017 o Pleno municipal, a instancia da Xunta de Goberno Local, aprobou definitivamente a cesión. O obxecto da cesión é a construción, xestión e mantemento dun local interxeracional (uso sociocultural e carácter gratuíto), de xeito gratuíto e polo prazo inicial de 20 anos e posibilidade de prórrogas. O que se publica para coñecemento xeral, indicando que contra o presente acto, que é definitivo en vía administrativa, poderase optar por: A.- Interpoñer, potestativamente e ante o Pleno, RECURSO DE REPOSICIÓN, no prazo dun mes, contado dende o día seguinte ó da publicación do presente acordo, de conformidade co preceptuado nos artigos 123 e 124 da Lei 39/2015. B.- Interpoñer directamente RECURSO CONTENCIOSO-ADMINISTRATIVO ante o órgano competente da xurisdición contencioso-administrativa, de conformidade co disposto nos artigos 8, 9 e 10 da Lei 29/1998, do 13 de xullo. O prazo é de dous meses, contados dende o día seguinte ó da publicación do presente acordo, de conformidade co establecido no artigo 46.4 da Lei 29/1998, do 13 de xullo, reguladora da xurisdición contencioso-administrativa. Sen prexuízo de que se poderá interpoñer calquera outro recurso que estime pertinente na defensa dos seus intereses. Santiso, 1 de decembro de 2017 O alcalde Manuel Adán López
18/12/2017 | Administración LocalMunicipal
Noia
Secretaría
Anuncio de formalización do contrato de obras “Centro de visitantes multifuncional do xeodestino da ría de Muros e Noia”

ANUNCIO DE FORMALIZACIÓN DO CONTRATO DE OBRAS “CENTRO DE VISITANTES MULTIFUNCIONAL DO XEODESTINAO DA RÍA DE MUROS E NOIA” Por resolución da Alcaldía número 2814/2017, do 27/11/2017, acordouse a adxudicación do contrato de obras denominado “CENTRO DE VISITANTES MULTIFUNCIONAL DO XEODESTINAO DA RÍA DE MUROS E NOIA”, o que se publica consonte ao prego e aos efectos do do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro.1. Entidade adxudicataria: Concello de Noia.2. Tipo de contrato: administrativo típico. Contrato de obras.3. Obxecto do contrato: Centro de visitantes multifuncional do xeodestino da Ría de Muros e Noia.4. Procedemento: aberto.5. Tramitación: urxente.6. Prezo do contrato: 846.673,00 €. 7. Adxudicación. a) Data: 27/11/2017. b) Adxudicatario: SERGONSA SERVICIOS, S. L. c) Importe da adxudicación: 595.147,65 €, que se desagrega nun: I. Prezo sen IVE: 491.857,56 €. II. IVE: 103.290,09 €. 8. Formalización: data 29 de novembro de 2017. Noia, decembro de 2017. O alcalde Asdo.: J. Santiago Freire Abeijón Documento asinado dixitalmente
18/12/2017 | Administración LocalMunicipal
Arzúa
Aprobación padrón taxa axuda no fogar mes novembro

Por Resolución da Alcaldía de data 13 de Decembro de 2017, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de Novembro de 2017. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 13 de Decembro de 2017 Alcalde-presidente do Concello de Arzúa Estebania Sierra Llistosella
18/12/2017 | Administración LocalMancomunidades
Mancomunidade de Municipios da Comarca de Ordes
Aprobación definitiva orzamento 2017

Transcorrido sen reclamacións o período de información pública do orzamento xeral desta Entidade para o exercicio 2017, queda elevado automaticamente a definitivo de conformidade co disposto no artigo 169.1 do Real Decreto Lexislativo 2/2004, do 5 de marzo, publicándose de seguido o resumo por capítulos do mesmo, segundo dispón o artigo 169.3 do citado corpo legal. Total Persoal: 23 O que se publica para xeral coñecemento, sinalando que contra o acordo de aprobación definitiva poderá interpoñerse directamente recurso contencioso-administrativo ante o Xulgado do contencioso-administrativo de A Coruña, no prazo de dous meses a contar desde o da publicación deste anuncio, sen prexuízo de que poida interpoñerse calquera outro recurso que se estime procedente. Ordes, 21 de novembro de 2017 O Presidente Asdo/ Roberto Rey Martínez
18/12/2017 | Administración LocalMunicipal
San Sadurniño
Corrección de erros en varios expedientes de modificación de créditos aprobados ata a data de hoxe ao respecto do orzamento 2017

A N U N C I O CORRECCIÓN DE ERROS EN VARIOS EXPEDIENTES DE MODIFICACIÓN DE CRÉDITOS APROBADOS ATA A DATA DE HOXE AO RESPECTO DO ORZAMENTO 2017. A Xunta de Goberno Local, na sesión ordinaria celebrada o día 11 de decembro de 2017, aprobou inicialmente a proposta de corrección de erros en varios expedientes de modificación de créditos aprobado ata a data de hoxe ao respecto do orzamento 2017. O referido expediente permanecerá exposto ao público na Intervención deste Concello durante o prazo de quince días hábiles, contados a partir do día seguinte ao da súa publicación, a efectos de posibles reclamacións ante a Xunta de Goberno Local, consonte o disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ao público non se presentaran reclamacións, o expediente considerarase definitivamente aprobado. San Sadurniño, 12 de decembro de 2017. O ALCALDE Asdo.: Secundino García Casal
18/12/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.55653. Concesión dun caudal de auga a Alcoa Inespal Coruña, S. L. U., no concello da Coruña (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 29 de novembro de 2017 e como resultado do expediente incoado ó efecto, outorgóuselle a Alcoa Inespal Coruña, S. L. U. unha concesión de 14.000 m 3 anuais de auga que procede dun pozo situado no lugar de Meicende, na parroquia de San Cristovo das Viñas, no concello da Coruña (A Coruña), con destino a uso industrial. Número Expte.: DH. A15.55653. Santiago de Compostela, 13 de decembro de 2017. A xefa do Servizo de Tramitación Técnico-Administrativa do Dominio Público Hidráulico Wifredo Miguel Matias Love Ampudia
18/12/2017 | Administración LocalMunicipal
Melide
Aprobación inicial da modificación do artigo 6 da Ordenanza fiscal número 8 reguladora da taxa pola subministración/distribución de auga do Concello de Melide

O Pleno da Corporación, en sesión do 5 de decembro de 2017 acordou aprobar inicialmente a modificación do artigo 6 da Ordenanza Fiscal número 8, reguladora da taxa pola subministración/distribución de auga, o que se expón ao público na Secretaría municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 15 de decembro de 2017 A alcaldesa Dalia García Couso
07/12/2017 | Administración LocalMunicipal
Narón
Policía Local
Aprobación definitiva da modificación de diversos artigos da ordenanza reguladora da expedición de licenzas de vao e de reservas de vía pública

O Pleno municipal do Concello de Narón, na sesión celebrada o 28 de setembro de 2017, prestou aprobación inicial á modificación de diversos artigos da ordenanza reguladora da expedición de licenzas de vao e de reservas de vía pública para aparcamento exclusivo, parada de vehículos, e carga e descarga de mercadorías de calquera clase. Sometido o expediente a exposición pública, tras a inserción no BOP número 195, do 13 de outubro, a efectos de posibles suxestións ou reclamacións dos interesados por espazo de trinta días e non presentándose alegacións, enténdese definitivamente aprobado publicando o anuncio co texto íntegro das modificacións no Boletín Oficial da Provincia: ARTIGO 4.- De forma xenérica establécese a lonxitude en tres metros de ancho para as distintas modalidades de vao, podendo alcanzar, previa solicitude xustificada do interesado, ata os cinco metros, dependendo da capacidade de manobra dos vehículos, salvo nos casos nos que as dificultades de acceso aos locais, espazos abertos ou garaxes, xustifiquen debidamente una lonxitude superior, así como naqueles casos que, conforme á ordenación urbanística, tamén o esixa. Non poderán ampliar a lonxitude no acceso, os espazos abertos ou garaxes con capacidade inferior a cinco vehículos. ARTIGO 9.1.7.- Fincas con vivendas unifamiliares que dispoñan de espazo libre para o aparcamento, así como as vías de acceso ás mesmas cando proceda, previo informe favorable da Policía Local. ARTIGO 9.2.3.- As fincas con garaxe e/ou vivendas unifamiliares, nas que no seu interior se garden vehículos, presentaran fotocopia do derradeiro recibo do IBI que servirá de xustificante da titularidade da mesma. ARTIGO 26.-O Concello de Narón poderá autorizar reserva de espazo na vía pública para aparcamento exclusivo a determinadas institucións ou establecementos, e para carga e descarga de mercadorías e materiais fora das zonas que, con carácter xeral, xa estean habilitadas polo propio Concello para vehículos de transporte de persoas ou mercadorías en calidade de servizo público. Poderanse autorizar tamén reservas de ocupación e uso do espazo público de carácter temporal para outros fins como subministracións e bombeo de formigón, descarga de gasóleo, vehículos de exposición, mesas ou pequenas instalacións para reparto de publicidade comercial e outros semellantes. No caso de reservas que requiran un valado inicial, como pode ser por uso de plataformas elevadoras, estadas ou semellantes, os solicitantes acompañaran á solicitude copia da licenza de OVP concedida polo negociado de Urbanismo. Contra o presente acordo poderá interpoñerse polos interesados recurso contencioso-administrativo perante a Sala do Contencioso-administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación deste anuncio dacordo coas normas que establece dita xurisdición. Narón, 30 de novembro de 2017. A ALCALDESA Asdo.: Marián Ferreiro Díaz
07/12/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.25074 Concesión dun caudal de auga á comunidade de regadores Horta da Braña, no concello da Baña (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 16 de novembro de 2017 e como resultado do expediente incoado ó efecto, outorgóuselle á Comunidade de Regadores Horta da Braña, unha concesión de 5897 m3 anuais de auga que procede dun manancial situado no lugar de Buchaín, na parroquia de Sanamede do Monte (San Mamede), no concello da Baña (A Coruña), con destino a rega. Número Expte.: DH. A15.25074 Santiago de Compostela, 30 de novembro de 2017 A xefa do Servizo de Tramitación Técnico-Administrativa do Dominio Público Hidráulico Emilia Esperanza Sannino Perez Rodenas
07/12/2017 | Administración LocalMunicipal
Trazo
Delegación de funcións do Sr. Alcalde durante período de vacacións

ASUNTO: Delegación de funcións do Sr. Alcalde durante período de vacacións EXPEDIENTE: 2017/G003/000002 ANTECEDENTES: Ó ausentarme da localidade durante os días 01 a 10 de decembro de 2017, ambos inclusive, a tenor do regulado nos artigos 43 a 45 do RD 2568/1986, de 28 de Novembro, polo que se aproba o Regulamento de Organización, Funcionamento e Réxime Xurídico das Entidades Locais No uso das atribucións que me outorga a lexislación do réxime local, RESOLVO: 1°. Que se outorga delegación das competencias legalmente atribuídas a esta Alcaldía, con excepción da presidencia de órganos colexiados, en favor do Sr. Tenente de Alcalde Don Antonio Eugenio Lamas Pazos, durante os días 01 a 10 de decembro de 2017, ambos inclusive, por atoparse fora da localidade no período mencionado o Sr. Alcalde.2°. Que se remita notificación do presente Decreto ó Sr. Tenente de Alcalde para o seu coñecemento e efectos oportunos, e copia do mesmo ó Boletín Oficial da Provincia. En Trazo, venres 1 de decembro de 2017 O Alcalde/Presidente Elena Mirabela Lou Almeda
07/12/2017 | Administración LocalMunicipal
Carnota
Exposición pública das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga

O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 3º TRIMESTRE de 2017 por medio de anuncio na sede electrónica e no taboleiro de edictos da Corporación, e no Boletín Oficial da provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA&DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9:00 a 13:00 horas, e na rúa do Cid nº 2-baixo de Muros, de luns a venres de 09:00 a 13:45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA&DELFÍN, S. L. situadas na Praza de San Gregorio n.º 19 (Edificio do Concello) en Carnota, de 9:30 a 13:30 horas, os mércores, ou nas da rúa do Cid nº 2-baixo en Muros de luns a venres (excepto os mércores) de 09:00 a 13:45 horas. O período voluntario de pagamento é de un mes a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 30 de novembro de 2.017 O alcalde Ramón Noceda Caamaño
07/12/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de realización dun vídeo promocional dos recursos turísticos da provincia da Coruña

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2017.00103 2. Obxecto do contrato: SERVIZOS DE REALIZACIÓN DUN VÍDEO PROMOCIONAL DOS RECURSOS TURÍSTICOS DA PROVINCIA DA CORUÑA 3. Prazo de EXECUCIÓN: 2 meses dende a formalización do contrato en documento administrativo.4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria B) Procedemento: Aberto con múltiples criterios de valoración.5. PRESUPOSTO: 16.200,00 € IVE incluído.5. BIS. VALOR ESTIMADO: 13.388,43 €. 6. Garantía provisional: Non se esixe 7. Garantía definitiva: 5% do prezo de adxudicación IVE excluído.8. Requisitos específicos do contratista: Ver cláusulas 7 e 10 do prego.8. BIS. CLASIFICACIÓN: Non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1. b. G 8. TER. CONDICIÓNS ESPECIAIS DE EXECUCIÓN: Ver cláusula 35 do prego 9. Presentación das ofertas ou das solicitudes de participación: A) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) B) Data límite de presentación de ofertas: dentro do prazo dos 15 días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1.1 do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Obtención de pregos e información: Perfil de contratante en www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 27 de novembro de 2017 O PRESIDENTE, O SECRETARIO, Valentín González Formoso José Luis Almau Supervía
07/12/2017 | Administración LocalMunicipal
Betanzos
Aprobación inicial ordenanza venta ambulante

Aprobada inicialmente a “Ordenanza municipal reguladora da venta ambulante no Concello de Betanzos” por acordo adoptado na sesión plenaria ordinaria de data 28/11/2017, e en cumprimento do disposto nos artigo 49 da Lei 7/1.985, Reguladora das Bases de Réxime Local, ábrese un período de 30 días contados a partir da inserción deste anuncio no Boletín Oficial da Provincia de A Coruña para que calquera persoa física ou xurídica poida examinar o expediente na secretaría deste Concello, e formular as alegacións e suxestións que consideren convenientes. Así mesmo comunícase que transcorrido o devandito prazo sen que se produciran alegacións, a ordenanza considerarase aprobada definitivamente. Betanzos, 29 de novembro de 2017 O ALCALDE José Ramón García Vázquez